Държавен вестник, бр. 45, 2019 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  45
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 137
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За-
конът за признаване, изпълнение и изпращане 
на съдебни актове  за налагане на наказание 
лишаване от свобода или на мерки, включващи 
лишаване от свобода, приет от 44-то Народно 
събрание на 29 май 2019 г.
Издаден в София на 3 юни 2019 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Данаил Кирилов
ЗАКОН
за признаване, изпълнение и изпращане на 
съдебни актове за налагане на наказание ли-
шаване от свобода или на мерки, включващи 
лишаване от свобода
Г л а в а  п ъ р в а
ОБЩИ ПОЛОЖЕНИЯ
Предмет на закона
Чл. 1. Този закон урежда условията и реда 
за признаване и изпълнение на съдебни актове 
за налагане на наказание лишаване от сво-
бода или на мерки, включващи лишаване от 
свобода, постановени в друга държава членка, 
както и за изпращане на такива актове, поста-
новени в Република България, за признаване 
и изпълнение в друга държава членка.
Приложно поле
Чл. 2. (1) Този закон се прилага в случаите, 
когато осъденото лице, на което е наложено 
наказанието или мярката по чл. 1, се намира 
на територията на държава членка.
(2) Съдебният акт може да бъде изпратен 
и в случаите, когато освен наказанието или 
мярката, включващи лишаване от свобода, 
е наложена глоба и/или конфискация, която 
все още не е събрана или изпълнена.
Удостоверение
Чл. 3. Съдебните актове или заверени копия 
от тях се придружават от удостоверение по 
образец съгласно приложение № 1, издадено 
от компетентен орган на държавата членка.
Езици
Чл. 4. (1) Удостоверението по чл. 3 се из-
праща заедно с превод на официалния език 
или на един от официалните езици на изпълня-
ващата държава, или на друг официален език 
на Европейския съюз, който тя е посочила 
в декларация, депозирана при Генералния 
секретариат на Съвета на Европейския съюз. 
(2) Удостоверението, изпратено до компе-
тентен орган в Република България, се при-
дружава с превод на български език.
(3) Не се изисква превод на съдебния акт, 
като при необходимост и след проведени 
консултации компетентните органи на двете 
държави членки могат да уточнят частите от 
акта, подлежащи на превод.
Обмен на информация 
Чл. 5. (1) Съдът обменя информация ди-
ректно с компетентните органи на другите 
държави членки по реда на този закон. 
(2) В срок до 31 декември всяка година 
съдилищата изпращат на Министерството на 
правосъдието информация за системни за-
труднения или бездействие от страна на друга 
държава членка във връзка с признаването и 
изпълнението на искания за признаване на 
съдебни актове, постановяващи лишаване от 
свобода или мерки, включващи лишаване от 
свобода.
Разноски 
Чл. 6. (1) Когато Република България е 
изпълняваща държава, разноските, свързани 
с признаването и изпълнението на съдебните 
актове, се поемат от българската държава с 
изключение на разноските по трансфера на 
осъденото лице, които се поемат от издава-
щата държава.
(2) Когато Република България е издаваща 
държава, разноските по издаването и изпра-
щането на съдебните актове, както и тези 
по трансфера на осъденото лице и всички 
останали разходи, възникнали изключително 
на нейна територия, се поемат от българската 
държава. 
Г л а в а  в т о р а
ПРИЗНАВАНЕ И ИЗПЪЛНЕНИЕ НА СЪ-
ДЕБНИ АКТОВЕ, ПОСТАНОВЕНИ В ДРУГА 
ДЪРЖАВА ЧЛЕНКА 
Компетентен орган
Чл. 7. (1) Компетентен орган в Републи-
ка България да признае съдебни актове за 
налагане на наказание лишаване от свобода 
или на мерки, включващи лишаване от сво-
бода, постановени в друга държава членка, 
е окръжният съд по местоживеенето на осъ-
деното лице.
(2) Когато местоживеенето на лицето в 
Република България е неизвестно или то не 
живее в страната, компетентен да признае 
акта е Софийският градски съд. 
(3) Когато съдебният акт е изпратен на 
орган, който не е компетентен да го признае, 
той го изпраща служебно на съответния съд.